**Molėtų rajono savivaldybės taryba**

**SPRENDIMAS**

**DĖL molėtų rajono savivaldybės tarybos 2018 m. birželio 28 d. sprendimo Nr. B1-157 „dėl PRITARIMO PROJEKTO „Vandens tiekimo ir nuotekų tvarkymo infrastruktūros plėtra Molėtų rajone (II etapas)“ ĮGYVENDINIMUI“ pakeitimo**

2018 m. rugpjūčio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į uždarosios akcinės bendrovės „Molėtų vanduo“ 2018 m. rugpjūčio 20 d. raštą Nr. IGA II-1 „Dėl projekto pavadinimo pakeitimo“,

Molėtų rajono savivaldybės taryba nusprendžia:

Pakeisti Molėtų rajono savivaldybės tarybos 2018 m. birželio 28 d. sprendimo Nr. B1-157 „Dėl pritarimo projekto „Vandens tiekimo ir nuotekų tvarkymo infrastruktūros plėtra Molėtų rajone (II etapas)“ įgyvendinimui“ 1 punktą ir jį išdėstyti taip:

„1. Pritarti uždarosios akcinės bendrovės „Molėtų vanduo“ projekto „Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)“ įgyvendinimui pagal 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014 priemonę „Geriamojo vandens tiekimo ir nuotekų tvarkymo sistemų renovavimas ir plėtra“, kurį įgyvendinant bus vykdomos šios veiklos:

* 1. naujų nuotekų tinklų statyba Kauno g., Dariaus ir Girėno g., vandens tiekimo ir nuotekų tinklų statyba M. Apeikytės g., Žaliojoje g., Medžiotojų g. užtikrinant gyventojams tinkamos kokybės nuotekų tvarkymo paslaugas Molėtų mieste;
  2. nuotekų tinklų rekonstravimas M. Apeikytės gatvėje, Molėtų mieste;
  3. geriamojo vandens tiekimo ir nuotekų tvarkymo infrastruktūros inventorizacija Molėtų rajone ir mieste.“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras